***Ciències Socials***

***4t ESO***

1. **AVALUACIÓ ORDINÀRIA**
   1. **NOTA TRIMESTRAL**

La nota final de la convocatòria trimestral s’obté a partir de les notes obtingudes en les diferents unitats didàctiques, segons les dimensions detallades a continuació.

| **DIMENSIONS** | | **INSTRUMENTS D’AVALUACIÓ** | **PONDERACIONS** |
| --- | --- | --- | --- |
| ***Específiques d’àmbit*** | **Dimensió històrica** | * Proves específiques * Activitats orals, escrites, interactives i complementàries | **70%**  **20%** |
| **Dimensió geogràfica** |
| **Dimensió cultural i artística** |
| **Dimensió ciutadana** |
| ***Comuna a totes les matèries*** | **Dimensió actitudinal** | * Observacions i anotacions del professorat sobre el rendiment i l’actitud de l’alumne a l’aula. * Disposició del material requerit per treballar la matèria. * Participació en les activitats d’aula | **10%** |

Per aprovar el trimestre caldrà haver superat **el 50 % de la suma de les dimensions**.

* 1. **OBSERVACIONS RELLEVANTS DELS INSTRUMENTS D’AVALUACIÓ EMPRATS.**

.

**Dimensions d’àmbit específic de Ciències Socials** :

* **Proves específiques (70%):** es faran dues proves per trimestre com a mínim. La mitjana de les notes de les proves tindrà més pes sobre el tant per cent del conjunt de les dimensions històrica, geogràfica i cultural i artística.

Les proves poden incloure: activitats corregides a l’aula, definicions o preguntes curtes, la redacció d’un tema-síntesi sobre els nous conceptes assumits, preguntes de vertader o fals, de relacionar amb fletxes, d’elecció de múltiples respostes (tipus test), d’omplir buits, situar topònims, comentar gràfics, mapes, imatges, textos, etc.

* **Activitats orals, escrites (20%):**

**Orals:** exposicions, debats, participació a classe en tot tipus d'activitats, respecte al torn de paraula i a les diferents opinions

**Escrites:** bona presentació dels treballs. Redacció (textos i respostes), comprensió lectora (respostes, resums), ortografia (exercicis i correcció en tots els treballs escrits), gramàtica (explicacions i exercicis a partir dels textos llegits, dels seus escrits i de les seves preguntes), lèxic (a partir dels textos llegits, produccions pròpies i intervencions de l'alumnat)

**Treball cooperatiu:** s’hauran de presentar puntualment, sempre dins de les dates indicades i en el format requerit pel professor/a. No s’acceptaran treballs fora de termini

A l’hora de valorar els treballs i els exercicis orals i/o escrits es tindran en compte els següents aspectes:

* La correcta realització (redacció, ortografia, riquesa lèxica, etc.)
* El resultat del treball i la seva presentació (polidesa, originalitat, etc.)
* El desenvolupament del pensament crític i posicionament conscient de l’alumne.
* Les habilitats comunicatives, l’expressió de les idees pròpies i el respecte de les opinions alienes.
* Les habilitats pel treball col·laboratiu i el sentit de compromís social.
* El desenvolupament de competències de recerca i selecció d’informació, d’ús i apropiació d’eines de treball i comunicació.
* L’ús de fonts adequades i suficients, iniciativa en la recerca i seguiment de les indicacions del tutor
* Capacitats de síntesi, d’extracció de dades significatives, d’analitzar i resoldre les dificultats i entrebancs específics en el desenvolupament del treball.

**Dimensió comuna a totes les matèries**

* **Dimensió actitudinal (10%):**

Es tindran en compte les observacions sistemàtiques següents a l’hora de valorar l’actitud:

* Compliment de les normes de convivència i dels deures del alumnes.
* Comportament adequat i respecte vers els companys i professor.
* Esforç en la realització del treball: regularitat en les tasques personals, predisposició per la feina i implicació individual.
* Iniciativa, organització i autonomia de l’alumne
* Compromís per portar sempre el material
* Participació a l’aula
* Assistència, retards
* Avisos i amonestacions

**\*Les amonestacions escrites** que el professor posa a l’alumne al llarg del trimestre, són un indicador objectiu de la seva actitud a l’aula en quan al respecte envers el/la professor/a, els/les companyes, envers a sí mateix i el seu entorn, així com de l’incompliment de les normes de convivència i dels deures dels alumnes contemplats en el RRI del nostre centre

**Dues amonestació** imposades pel professor durant el trimestre implicarà 0 punts a la dimensió actitudinal.

**\*Està totalment prohibit l’ús de mòbils i dispositius electrònics a l’aula sense el permís del professor. En el cas d’incompliment, serà l’alumne/a serà penalitzat amb una amonestació i segons el protocol d’actuació dissenyat a nivell intern pel centre educatiu.**

**\*Justificació d’absència el dia d’una prova o examen.**

*Si l’alumne/a no assisteix a classe el dia de la prova o examen, haurà de justificar documentalment la seva absència al professor/ afectat per tenir dret a fer-lo en un altre moment. Si no ho fa així, la matèria d’examen s’acumularà per la propera prova. En qualsevol cas, el professor/a comentarà l’absència amb el tutor/a de l’aula per assegurar-se de que la falta és justificada.*

**\*Avaluació dels alumnes amb un PI**

Es tindrà en consideració les capacitats i habilitats dels alumnes amb un PI a l’hora d’avaluar les diferents dimensions, segons les pautes oficials a aplicar en cada cas.

**Càlcul numèric de la nota**

**Trimestral: Per aprovar el trimestre caldrà haver superat ≥50% la suma de les dimensions.**

Durant el trimestre, i abans de la finalització del període d’avaluació d’aquest, l’alumne/a, haurà disposat de les eines suficients per superar amb èxit el trimestre. El seguiment individualitzat de cada alumne, per part del professor, així ho preveu, afegint, si s’escau, activitats de reforç i superació d’aquelles competències en les quals presenti més dificultat d’assoliment.

**Nota final contínua (juny)**

La nota de la final contínua s’obté a partir de les notes obtingudes en els diferents trimestres.

Segons:

*QF = QT1 + QT2 + QT3*

*3*

*QF = qualificació final*

*QT1 = qualificació del primer trimestre*

*QT2 = qualificació del segon trimestre*

*QT3 = qualificació del tercer trimestre*

**\*És imprescindible aprovar el 3r trimestre per poder fer la mitjana de tots els trimestres.**

Cal tenir present que els termes emprats als informes d’avaluació per valorar el grau d’assoliment de l’alumne/a són qualitatius. Aquesta valoració, tant numèrica com qualitativa, té sempre un veritable sentit d’avaluació formativa i formadora, i resultarà del valor numèric obtingut segons les indicacions detallades anteriorment i tenint en compte les equivalències numèriques següents:

*AE: assoliment excel·lent (entre 9 i 10)*

*AN: assoliment notable (entre 7 i 8)*

*AS: assoliment satisfactori (entre 5 i 6)*

*NA: no assoliment (menys de 5)*

1. **RECUPERACIÓ TRIMESTRAL.**

Els alumnes que no hagin superat algun trimestre, hauran de presentar-se al procés d’avaluació de recuperació d’aquest **quan la mitjana de les notes sigui inferior al 5, que es farà durant el següent trimestre, la data del qual queda a determinar pel professor/a.**

L’avaluació de recuperació consistirà en una prova escrita dels continguts no superats, desenvolupada a partir de les competències bàsiques plantejades en la programació del curs.

En el cas de recuperar la matèria, la màxima nota que hi constarà a l’expedient de l’alumne **serà d’un 5.**

**3. RECUPERACIÓ MATÈRIA PENDENT CURSOS ANTERIORS**

-Les dates de recuperació de les matèries de cursos anteriors es concentraran en una setmana al llarg del segon trimestre, a determinar per la direcció del centre. Les primeres setmanes del curs, el professor/a de la matèria del curs que està cursant indicarà a l’alumnat el termini i el procediment per aconseguir l’aprovat de la matèria.

- L'alumnat d'ESO amb la matèria pendent de cursos anteriors tindrà l'oportunitat de recuperar-la mitjançant el lliurament d’un dossier d’activitats que trobarà al moodle o classroom del curs que està cursant, dintre del termini indicat.

-L'alumnat amb matèries pendents de cursos anteriors que passi a un grup d'adaptació serà avaluat segons els criteris del departament de diversitat i pel professorat d’aquest mateix departament.